Hr Paul Kunimägi
Kaitseministeerium
Sakala 1
15094 Tallinn
		Teie 10.05.2024 	
			
		Meie 27.05.2024 nr KV-4.1-3.1/24/10003-2	

Põltsamaa valla tuuleparkide kohaliku omavalitsuse eriplaneeringu asukoha eelvaliku vallavolikogu otsuste eelnõude ja keskkonnamõju strateegilise hindamise esimese etapp (KSH I) 	

Austatud hr Kunimägi	

Kaitseministeeriumile on esitatud kooskõlastamiseks Põltsamaa valla tuuleparkide kohaliku omavalitsuse eriplaneeringu asukoha eelvaliku vallavolikogu otsuste eelnõude ja keskkonnamõju strateegilise hindamise esimese etapi (KSH I) aruanne.

Tänase planeeringu seis on skemaatiliselt esitatud seletuskirjas lk 10. Lisaks on Kaitseministeerium esitatud piirangu alale 1/1 seoses negatiivse mõjuga raadioseadmetele, mis ei ole seletuskirjas kajastatud.

Kaitseväe hinnangul paiknevad Põltsamaa valla tuuleparkide asukoha eelvalikuna esitatud planeeringualad osaliselt Kaitseväe strateegilise sidevõrgu raadiosidelinkide piiranguvööndis ning seoses sellega jääb Kaitsevägi oma varasema seisukoha juurde, et sinna planeeritud elektrituulikud võivad vähendada olulises ulatuses riigikaitseliste ehitiste planeeritud töövõimet.
Nimetatud Põltsamaa valla planeeringualadel tuleb Kaitseministeeriumiga kooskõlastada iga üksiku tuuliku täpsed geograafilised koordinaadid sõltumata planeeritava tuuliku kõrgusest ning see tingimus kehtib ka peale kompensatsioonimeetmete rakendumist.

Lugupidamisega	

[ allkirjastatud digitaalselt ]

Ivo Värk	
Mereväekapten	
Kaitseväe peastaabi analüüsi- ja planeerimisosakonna ülem	

Peeter Subbi 717 1520
peeter.subbi@mil.ee